Kajaanin lentoasema

Kajaanin lentoasema  sijaitsee Kajaanin Paltaniemellä noin seitsemän kilometriä Kajaanin keskustasta pohjoiseen.

Kajaanin lentoasema on matkustajamäärältään Suomen kolmanneksitoista suurin lentoasema. Vuonna 2002 lentoaseman kautta kulki 106 000 matkustajaa, mutta matkustajamäärä on sen jälkeen laskenut, ja vuonna 2010 se oli enää noin 66 000. Matkustajia oli 39 761 vuonna 2024.

 Historia 

Lentoasemaa alettiin rakentaa vuonna 1939, ja sen ensimmäinen asemarakennus valmistui vuonna 1957. Nykyinen asemarakennus on valmistunut vuonna 1993, alkuperäisen yhteensä kolmantena peräkkäisenä laajennuksena. Vuoden 1977 kuntaliitokseen saakka lentoasema sijaitsi Kajaanin maalaiskunnan alueella.

Kajaanin lentoasema sai alkunsa 1930-luvulla yhtenä rakennusprojekteista, joilla valtio pyrki torjumaan massatyöttömyyttä. Kulkulaitosten ja yleisten töiden ministeriön alaisuudessa alkanut projekti siirtyi sota-ajaksi puolustusministeriön hallintaan, ja sieltä lennettiinkin Lapin sodan aikana sotatoimilentoja lähinnä saksalaiskeskittymiä vastaan. Vuonna 1952 alkoivat malminetsintälennot, ja vuonna 1956 säännöllinen lentoliikenne Helsinkiin.Ilmailulaitos 1997. Ilmailuasian esittelijästä Ilmailulaitokseksi; F.G. Lönnberg. S. 74-75 

Kajaanista on säännöllisiä reittilentoja ainoastaan Helsinkiin. Finnair lentää reitillä Norran operoimana 1–2 kertaa päivässä, kuluvan sopimuskauden puitteissa vuoteen 2028 saakka. Yhtiön oma, vuodesta 1974 suihkukonein operoitu liikenne päättyi kokonaan vuonna 2011, minkä jälkeen liikennöintitiheys on laskenut: esimerkiksi vielä 1997 päivittäisiä vuoroja oli neljä.

Aiemmin Helsingin-reitillä on operoinut muun muassa Danish Air Transport vuosina 2021–2022. Virolainen lentoyhtiö Estonian Air liikennöi Kajaanin ja Tallinnan välillä vuonna 2012 noin puolen vuoden ajan, kunnes lopetti kannattamattomana. TUI avasi lomalentoreitin Kajaanin ja Amsterdamin välille 17. tammikuuta 2025. Talvella 2026 reittiä operoidaan niin kutsuttuina kolmiolentoina Kuusamon kautta. 10. joulukuuta 2025 alkoivat ensimmäistä kertaa lentoaseman historiassa tilauslennot Kajaanin ja Manchesterin välillä, operaattorina TUI Airways.

Finavia on valinnut Kajaanin lentoaseman vuoden lentoasemaksi kolme kertaa – 1994, 1999 ja 2007.

 Infrastruktuuri ja fasiliteetit  

Kenttää käyttävät satunnaisesti ympäri vuoden myös liikelentoyhtiöt sekä yleisilmailukoneet. Lentoaseman ainoa kiitotie 07/25 on 2 499 metriä pitkä. Aiemmin lentoasemalla oli myös toinen, poikittainen kiitotie, mutta se on poistettu käytöstä. Käytössä olevan kiitotien 07/25 päällyste uusitaan vuonna 2027, mistä seuraa parin kuukauden liikennekatko.

Kajaanin lentoasemalla tarjottiin lennonjohtopalvelua vuoteen 1990 asti, nykyään vain lennontiedotuspalvelua (Aerodrome Flight Information Service eli AFIS). Nykyään Kajaanissa ei myöskään ole ILSin lisäksi muita radiosuunnistuslaitteita, joten mittarilähestymisen suorittaminen edellyttää GPS-varustusta. Kaksi NDB-majakkaa oli tarjolla vuosina 1957–2003 sekä VOR/DME "KNI" 1995–2015. ILS tarjotaan vain kiitotielle 07 (kiitotien länsipää).

Lentoasemalla toimii Pekka Heikkisen kahvila. Kahvila on avoinna, kun lentoasemalla on aikataulunmukaista liikennettä. Lähtöaulan kahvilan voi tarvittaessa muuttaa osaksi lähtöporttialuetta, jolloin lentoasemalle saadaan lisää odotustilaa, mikäli matkustavia asiakkaita on paljon.

 Lentoyhtiöt ja kohteet 

Kajaanin lentoasemalta operoi kaksi lentoyhtiötä kahdella reitillä (tammikuu 2026).

+ Lentoyhtiö KohteetFinnair (operoi Norra)HelsinkiTUI flyAmsterdam via Kuusamo (13.2.2026 saakka)

 Matkustajatilastot 

+ Matkustajamäärät Kajaanin lentoasemalla vuosittain Vuosi  Kotimaa  Ulkomaat  Yhteensä  Muutos 2005  93 470  5 985  99 455 −4,4 %  2006  87 273  5 464  92 737 −6,8 %  2007  87 061  3 741  90 802 −2,1 %  2008  81 243  3 366  84 609 −6,8 %  2009  70 848  2 552  73 400 −13,3 %  2010  63 980  2 033  66 013 −10,1 %  2011  74 985  3 099  78 095 +18,3 %  2012  70 369  7 483 77 825 −0,3 %  2013 69 817  4 741 74 558 −4,2 %  2014 67 981  2 933 84 029−3,6 %  2015 81 096  4 741 74 558 +16,9 %  2016 84 160  1 693 85 853+2,2 %  2017 84 724  2 731 87 455 +1,9 %  2018 85 286  3 529 88 815 +1,6 %  2019 84 316  2 991 87 307 −1,7 %  2020 16 924  455  17 379 −80,1 %  2021 17 853  17  17 600 +1,3 %  2022 24 537  863 25 400 +44,3 %  2023 39 377  1 143  40 520 +59,5 %  2024 38 282  1 479  39 761 −1,9 % 

 Vaaratilanteet 
3. marraskuuta 1994 tunisialaisen Air Liberté Tunisien MD-83 (F-GHED) suistui laskeutuessaan ulos kiitotieltä. Kolme matkustajaa loukkaantui ja kone vaurioitui pahoin.

 Lähteet 

 Aiheesta muualla 

Finavia – Kajaanin lentoasema
Suomen ilmailukäsikirja – Kajaanin lentoasema 

Luokka:Suomen lentoasemat
Luokka:Suomen sodanaikaiset lentokentät
Luokka:Kajaanin rakennukset ja rakennelmat
Luokka:Kajaanin liikenne